# Lietuvoje 2022 m. kovo pabaigoje – balandžio pradžioje daugumos grūdų ir rapsų supirkimo kainos sumažėjo

**Kvietrugiai** Lietuvos grūdų supirkimo įmonėse šių metų 13 savaitę (03 28–04 03) buvo superkami vidutiniškai po 246,30 EUR/t ir, palyginti su kaina buvusia prieš savaitę, buvo superkami 10,89 proc. mažesne, bet 43,08 proc. didesne kaina negu prieš metus (2021 m. 13 savaitę (03 29–04 04). **Kviečių** vidutinė supirkimo kaina 13 savaitę, palyginti su prieš savaitę buvusia kaina, buvo 9,28 proc. mažesnė, bet 44,61 proc. didesnė negu 2021 m. analogišku laikotarpiu. Analizuojamu laikotarpiu **rapsai** buvo superkami vidutiniškai po 657,36 EUR/t –22,95 proc. mažesne kaina negu prieš savaitę, bet 57,19 proc. didesne kaina negu prieš metus. Rapsų supirkimo kaina šių metų 13 savaitę buvo maža, kadangi didžioji dalis rapsų buvo pirkti pašarams.

Tik **pašarinių miežių** (II klasės) vidutinė supirkimo kaina šių metų 13 savaitę buvo 9,60 proc. didesnė negu prieš savaitę, bei 80,59 proc. didesnė negu prieš metus.

Šaltinis: ŽŪIKVC (LŽŪMPRIS)